paragraph_text: Osim autorskih ostvarenja na HRT, među kojima su joj zapaženi ciklusi "Sličice ispod Sljemena " ( Radio Sljeme), "Iz starih radionica" ( Radio Sljeme) te radio putopisa "Prstom po globusu", napisala je više predgovora i pogovora za knjige nadbiskupa zagrebačkog kardinala Franje Kuharića, te drugih svećenika. Suurednica je knjige "Bog je ljubav" Kardinal Frano Kuharić i urednica je nosača zvuka uz knjigu s fragmentima glasovnih poruka kardinala Kuharića. Dobitnica je više nagrada i priznanja među kojima je Povelja Marco Polo, FIJET-a HR, 2017., Treća nagrada Prx Marulić za radio dokumentarnu dramu " Zaboravljena gradina" (2016), Za promociju Hrvatske i visoku etiku u novinarstvu dodjeljena joj je Povelja FEST 2017  Europskog saveza turističkih novinara sa sjedištem u Rimu. Za dokumentarni film HRT-a „Istraske freske – Jedno vrijeme za sva vremena“ na 7. Zagreb TourFilm Festivalu osvojila je drugo mjesto u kategoriji Hrvatski dokumentarni film do 60 minuta, godine 2018. Njen radioputops "Prstom po globusu" nominiran je za Večernjakovu ružu, u kategoriji Radijska emisija godine za 2021.